ຫ້ອງວ່າການແຂວງ ຍົກລະດັບ ຄຸນະພາບວຽກງານ ຄົ້ນຄ້ວາ-ສັງລວມ: ເພື່ອຍົກສູງ ບົດບາດຂອງ ຫ້ອງວ່າການແຂວງ ແລະ ຫ້ອງວ່າການເມືອງ ໃນຖານະ ທີ່ເປັນເສນາທິການ ໃຫ້ແກ່ການນຳ ຂັ້ນທ້ອງຖິ່ນ ດັ່ງນັ້ນ: ໃນຕອນເຊົ້າ ວັນທີ 26 ກັນຍາ 2017 ຫ້ອງວ່າການ ແຂວງອັດຕະປື ໄດ້ຈັດ ຊຸດຝືກອົບຮົມ ຍົກລະດັບ ຄຸນນະພາບ ວຽກງານ ຄົ້ນຄວ້າ-ສັງລວມ ຂື້ນທີ່ຫ້ອງປະຊຸມ ຊັ້ນ 5 ສຳນັກງານ ອົງການ ປົກຄອງແຂວງ ໂດຍການ ເປັນປະທານ ຂອງ ທ່ານ ດຣ ບຸນເປັນ ສັງສົມສັກ, ຄະນະພັກຮາກຖານ, ຮອງຫົວໜ້າ ຫ້ອງວ່າການແຂວງ, ມີທ່ານ ປອ ບຸນຮັບ ສີຫາປັນຍາ ຄະນະພັກ ຫ້ອງວ່າການ ສູນກາງພັກ, ຜູ້ຊ່ວຍວຽກ ຫົວໜ້າຫ້ອງວ່າການ ສູນກາງພັກ, ເຂົ້າຮ່ວມມີ ພະນັກງານ ຂະແໜງການ ຂອງຫ້ອງວ່າການແຂວງ ແລະ ຫ້ອງວ່າການເມືອງ ເຂົ້າຮ່ວມ. ຊຸດອົບຮົມ ຍົກສູງ ຄຸນນະພາບ ວຽກງານ ຄົ້ນຄ້ວາ-ສັງລວມໃນ ຄັ້ງນີ້ ຜູ້ເຂົ້າຮ່ວມ ຈະໄດ້ຮຽນຮູ້ພື້ນຖານ ກ່ຽວກັບວຽກງານ ເສນາທິການ, ຄວາມຮູ້ພື້ນຖານ ກ່ຽວກັບວຽກ ງານຄົ້າຄ້ວາ - ສັງລວມ, ວຽກງານກະກຽມ ສ້າງແຜນ ດຳເນີນງານ ຂອງຄະນະພັກ, ວຽກງານກະກຽມ ກອງປະຊຸມ ຂອງຄະນະພັກ, ການຮ່າງ ບົດລາຍງານ ການເມືອງ ກອງປະຊຸມໃຫຍ່ ແລະ ການຮ່າງມະຕິ ກອງປະຊຸມ ຂອງຄະນະພັກ. ເຊິ່ງນອກຈາກ ຮຽນຮູ້ ທາງພາກ ທິດສະດີແລ້ວ ຍັງຈະໄດ້ ແບ່ງຈຸຄົ້ນຄ້ວາ ດຳເນີນການຝືກຂຽນ ບົດລາຍງານຕົວຈິງ ຈຳນວນໜື່ງ ໄປພ້ອມໆກັບການ ແລກປ່ຽນຄຳຄິດ, ຄຳ ເຫັນ ແລະ ປະເມີນ ຄວາມຮັບຮູ້ ເຂົ້າໃຈ ແລະ ຈະໄດ້ມີການ ມອບໃບຢັ້ງຢືນ ໃຫ້ຜູ້ເຂົ້າຮ່ວມ ຊຸດອົບຮົມໃນ ຄັ້ງນີ້ ຢ່າງເປັນທາງການ ຊຸດອົບຮົມຄັ້ງນີ້ ຈະດຳເນີນໄປ ເປັນເວລາ 4 ວັນ.